नई दिल्ली: फेक न्यूज फैलाने में सबसे बड़ा माध्यम बन चुके वाट्एसएप को अब अपना एक संदेश यूजर तक पहुंचाने के लिये भारत में अखबारों का सहारा लेना पड़ रहा है. उसने आज अखबारों में एक विज्ञापन जारी किया है और इसमें भी उसने फेक न्यूज से निपटने के लिये दिशा-निर्देश जारी किये हैं. गौरतलब है कि वाट्सएप पर फैलाये जा रहे फेक न्यूज की वजह से सरकार और प्रशासन भी परेशान हैं. हाल ही में सीरिया के कुछ बच्चों का एक वीडियो फैलाकर और 20 से ज्यादा लोगों को भीड़ ने मौत के घाट उतार दिया. वाट्सएप पर फेक न्यूज रोकने के लिये सरकार की ओर से कई कदम उठाये गए हैं लेकिन कोई खास असर नहीं दिखा. वहीं फेक न्यूज से निपटने के लिये अखबारो में विज्ञापन देकर एक तरह से यह भी साबित होता है कि वाट्सएप को भी अपने ही प्लेटफॉर्म पर ज्यादा भरोसा नहीं रहा है. जो विज्ञापन जारी किया गया है उसे एक मैसेज की तरह एक क्लिक में भेजकर करोड़ों लोगों तक संदेश पहुंचाया जा सकता था.